Sylvester Stallone

Sylvester Gardenzio Stallone (sündinud 6. juulil 1946 New Yorgis Hell's Kitchenis) on USA filminäitleja, -režissöör, -produtsent ja stsenarist.

Päritolu 

Sylvesteri ema Jackie Stallone’i juuditarist isaema Rosa Leibovitš pages 1888 Tsaari-Venemaalt Odessast oma mehe ja kahe pojaga USA-sse. Rosa abikaasa Charles oli õmblusmasinaid tootva ettevõtte Singer esindaja. Pere sattus koos teiste juutidega 1886 Odessa pogrommi küüsi ja oli sunnitud pagema, jättes maha kolm maja moekal Staroportofrankovskaja tänaval.

Sylvesteri isa Francesco Stallone oli itaalia juuksur, sündinud 1919. aastal Castellamare del Golfos Sitsiilias, kolis perega Gioia del Collesse Apuulias ja 1932. aastal emigreerus USAsse.

Tunnustus 

1976. aastal nimetati Stallone Oscari kandidaadiks filmiga "Rocky" meespeaosatäitja kategoorias (mängis Rocky Balboad) ja originaalstsenaariumi kategoorias, aga ei võitnud kumbagi. Kolm muud Oscarit see film siiski võitis 9 kategooriast, kus kandidaadiks seati, sealhulgas parima filmi ja parima režissööri kategoorias.

Stallone on nimetatud halvima filmi auhinna Kuldne Vaarikas kandidaadiks 5 kategoorias 30 korda ja 8 korda on ta selle ka pälvinud. Sealjuures halvima meesnäitleja Kuldse Vaarika kandidaadiks nimetati ta rekordilised 9 aastat järjest ja rekordilised 13 korda ühtekokku. Ta on ainus, kes pälvinud halvima meesnäitleja Kuldse Vaarika 2 järjestikusel aastal, ja ainus, kes pälvinud selle 4 korda kokku. (Naistest on Madonna saanud 2 korda järjest ja 5 korda ühtekokku.)

1984 teenis film "Rhinestone" 8 Kuldse Vaarika nominatsiooni ning võitis neist kaks, mõlemad läksid Stallonele: halvim meespeaosatäitja ja halvim laul. Stallone nimetati veel halvima stsenaariumi ja teist korda halvima laulu kategoorias.

1985 nimetati film "Rambo: esimene veri. II osa" Kuldse Vaarika kandidaadiks 7 kategoorias ja võitis neist neli: halvim film, meesnäitleja (Stallone), stsenaarium (Stallone) ja laul (Sylvesteri vend Frank Stallone).

Samal aastal nimetati Stallone filmiga "Rocky IV" Kuldse Vaarika kandidaadiks kolmes kategoorias: stsenaarium, režissöör ja peaosatäitja. Neist viimased kaks ta võitis, aga näitlejana koos "Ramboga", nii et see eraldi arvestusse ei lähe. Lisaks kandideeris "Rocky IV" näiteks halvima filmi nimetusele.

1986 nimetati Stallone filmiga "Cobra" Kuldse Vaarika kandidaadiks halvima stsenaariumi ja peaosatäitja kategoorias. Lisaks kandideeris "Cobra" näiteks halvima filmi nimetusele.

1987 nimetati Stallone filmiga "Over the Top" Kuldse Vaarika kandidaadiks halvima peaosatäitja kategoorias.

 
1988 nimetati Stallone filmiga "Rambo III" Kuldse Vaarika kandidaadiks halvima stsenaariumi ja peaosatäitja kategoorias. Ta võitis selle auhinna näitlejana. Lisaks kandideeris "Rambo III" näiteks halvima filmi ja režissööri nimetusele.

1989 nimetati Stallone filmiga "Tango & Cash" Kuldse Vaarika kandidaadiks peaosatäitja kategoorias, aga ei võitnud. Stsenaarium kandideeris ka, aga selle autor polnud Stallone.

Samal aastal nimetati Stallone filmiga "Lock Up" Kuldse Vaarika kandidaadiks peaosatäitja kategoorias, aga ei võitnud. Lisaks kandideeris "Lock Up" näiteks halvima filmi nimetusele.

1990 nimetati Stallone filmiga "Rocky V" Kuldse Vaarika kandidaadiks halvima stsenaariumi ja peaosatäitja kategoorias, aga ei võitnud. Lisaks kandideeris "Rocky V" näiteks halvima režissööri ja filmi nimetusele.

1991 nimetati Stallone filmiga "Oscar" Kuldse Vaarika kandidaadiks halvima peaosatäitja kategoorias, aga ei võitnud. Lisaks kandideeris "Oscar" näiteks halvima režissööri nimetusele.

1992 pälvis Stallone Kuldse Vaarika filmiga "Stop! Or My Mom Will Shoot". See film võitis ka halvima stsenaariumi ja naiskõrvalosa Kuldse Vaarika.

1993 nimetati Stallone filmiga "Cliffhanger" Kuldse Vaarika kandidaadiks halvima stsenaariumi kategoorias. Esimest korda pärast 1983. aastat ei nimetatud teda halvima näitleja kandidaadiks.

1994 nimetati Stallone filmiga "The Specialist" Kuldse Vaarika kandidaadiks meespeaosas ja koos Sharon Stone'iga halvima ekraanipaarina. Viimast anti välja esimest aastat ning selle Stallone ja Stone võitsid. Lisaks kandideeris "The Specialist" näiteks halvima filmi ja halvima naispeaosalise nimetusele, võites viimase.

1995 nimetati Stallone filmidega "Assassins" ja "Judge Dredd" Kuldse Vaarika kandidaadiks meespeaosas, aga ei võitnud.

1996 nimetati Stallone filmiga "Daylight" Kuldse Vaarika kandidaadiks meespeaosas, aga ei võitnud.

2000 nimetati Stallone filmiga "Tapke Carter (film 2000)" Kuldse Vaarika kandidaadiks meespeaosas, aga ei võitnud.

2001 nimetati Stallone filmiga "Võidusõit" ("Driven") Kuldse Vaarika kandidaadiks halvima stsenaariumi ja filmi kategoorias ning koos Burt Reynoldsiga halvima ekraanipaari kategoorias, aga ei võitnud ühtki.

2010 nimetati Stallone filmiga "Palgasõdurid" ("The Expendables") Kuldse Vaarika kandidaadiks halvima režissööri kategoorias, aga ei võitnud.

Osaline filmograafia

Viited

Välislingid

Ametlik koduleht 

Ameerika Ühendriikide filminäitlejad
Ameerika Ühendriikide filmilavastajad
Ameerika Ühendriikide stsenaristid
Ameerika Ühendriikide filmiprodutsendid
Sündinud 1946